শেরে বাংলা নগরে র‌্যাব-২ কার্যালয়ে লিগ্যাল অ্যান্ড মিডিয়া পরিচালক মুফতি মাহমুদ খান সাংবাদিকদের বলেন, ‘আটককৃত জু জিয়াইনহুর সহযোগী আরো দুই চীনা নাগরিক গত ১৫ মে মালয়েশিয়ান এয়ারলাইন্সের এমএইচ ১৯৬ বিমানে বাংলাদেশে আসেন। তার সাথে থাকা বুকিং রিসিট অনুযায়ী সে ও তার সহযোগীরা হোটেল অর্নেটে উঠার কথা ছিল। কিন্তু হোটেলে না উঠে বাংলাদেশে বসবাসরত অপর একজন চীনা নাগরিকের উত্তরার ভাড়া বাসায় পেয়িং গেস্ট হিসেবে উঠে। জু বুধবার প্রাইম ব্যাংকের এলিফ্যান্ট রোডস্থ বুথে দুটি এটিএম কার্ড ১১ বার পাঞ্চ করে ৬৬ হাজার টাকা উত্তোলন করে। একই সময় অপর দুই চীনা নাগরিক ফার্মগেট ও পান্থপথের দুটি এটিএম বুথ থেকে পাঁচ লাখ ৯ হাজার টাকা উত্তোলন করে। পরে ব্যাংক প্রদত্ত তথ্য থেকেও এ টাকা উত্তোলনের তথ্য জানা যায়।’